Foto’s: Man sterf toe verfwinkel brandDie brandweer probeer ‘n brand in ‘n verfwinkel in Durban blus. (Foto: Netcare911) ŉ Man is dood toe ŉ brand in ŉ verfwinkel in Durban uitgebreek het. Netcare 911 het Donderdagmiddag gereageer nadat dié ambulansdiens ŉ noodoproep ontvang het omtrent ŉ brand in ŉ gebou aan die Noordkus-pad in Durban. Die uitgebrande verfwinkel. (Foto: Netcare911) “Inligting van die toneel dui daarop dat die vuur in ŉ verfwinkel ontstaan het. Die munisipale reddingsdienste, metropolisie, die polisie en ŉ plaaslike veiligheidsmaatskappy was reeds op die toneel toe paramedici daar aankom,” het Shawn Herbst, woordvoerder van Netcare911 in ŉ verklaring gesê. Nooddienspersoneel het ŉ volwasse man op die vloer van die winkel aangetref. “Paramedici van Netcare911 het hom op die toneel dood verklaar,” het Herbst gesê. Die omstandighede rondom die voorval sal deur die betrokke wetstoepassingsowerhede ondersoek word.